AQSh Davlat kotibi arab davlatlarini Qatar qamalini bekor qilishga chaqirdi

AQSh Davlat kotibi Reks Tillerson arab davlatlarini Qatar qamalini bekor qilishga chaqirdi. Bu haqda “RIA Novosti” xabar bermoqda.

“To‘rt davlat quruqlikdagi qamalni bekor qilish imkoniyatini ko‘rib chiqadi, degan umiddaman. Bu ezgu niyat ifodasi bo‘lar edi, chunki qamal birinchi galda Qatar xalqiga zarar yetkazadi”, — dedi Tillerson Ummon tashqi ishlar vaziri bilan uchrashuvi chog‘ida.
Davlat kotibiga ko‘ra, Qatar terrorchilikka qarshi choralarni “jon-jahdi” bilan amalga oshirmoqda va AQSh rasmiylariga bu harakatlar ma’qul.